Iacobus Randi
Iacobus Randi (natus Randall James Hamilton Zwinge 7 Augusti 1928; mortuus 20 Octobris 2020) fuit magus scaenicus et scepticus scientificus Canadiano-Americanus, ut provocator postulationum paranormalium et scientiae falsae notissimus. Randi, conditor Societatis Fundatae Educationalis Iacobi Randi, magus Admirabilis Randi appellatus curriculum vitae professionalis coepit, sed a rebus publicis anno aetatis suae sexagensimo remotus, plurimum temporis in investigandis postulationibus paranormalibus, occultis, et supernaturalibus degit, quas omnes woo-woo appellare solet. Randi, quamquam saepe debunker appellatus, connotationes nominis haud multum amat, seque investigatorem describere mavult. Scripsit de rebus paranormalibus, scepticismo, et historia magiae. Saepe fuit hospes in The Tonight Show Starring Johnny Carson, atque aliquando in Penn & Teller: Bullshit!, programmate televisifico apparuit. Sua societas condita One Million Dollar Paranormal Challenge sustinet, praemium CFA$1 000 000 petitionibus opportunis offerens, eis qui indicia ullarum virium vel eventus paranormalium, supernaturalium, vel occultarum, sub condicionibus inquisitionis ab ambabus partibus adsensis monstrare possunt.